**OPIS PREDMETU ZÁKAZKY, TECHNICKÉ POŽIADAVKY**

1. **Špecifikácia predmetu zákazky**

Predmetom zákazky je zabezpečenie doručovania polykarbonátových mikroprocesorových dokladov formátu ID1 vo forme polykarbonátovej karty v štandardne uzatvorených obálkach s okienkom (ďalej len „zásielka“) s označením ich príjemcu, ktorým sú fyzické a právnické osoby s pobytom alebo sídlom v Slovenskej republike, resp. pri náhradnom doručení útvary Policajného zboru – oddelenia dokladov odboru poriadkovej polície okresných riaditeľstiev Policajného zboru a ich vysunuté pracoviská, ktoré sú uvedené v elektronickom podacom hárku. Odosielateľom zásielok je Národné personalizačné centrum Prezídia Policajného zboru, Vápencova 36, 840 09 Bratislava.

1. **Predpokladané množstvo dodávky**

**Jednotka množstva:** 1 zásielka

|  |  |
| --- | --- |
| Doručovanie dokladov formátu ID1 na adresu určenú prijímateľom | |
| Predpokladané množstvo doručených zásielok za obdobie 12 mesiacov(cca 3600 zásielok denne x 250 pracovných dní) | **900 000 zásielok** |
| Predpokladané množstvo doručených zásielok za obdobie 48 mesiacov | **3 600 000 zásielok** |

Denné množstvo bude upresňované podľa reálnej potreby počas trvania Zmluvy.

**3**. **Miesto alebo miesta plnenia predmetu zákazky**

3.1 Miesto odosielania zásielok: Národné personalizačné centrum Prezídia Policajného zboru, Vápencova  
 36, 840 09 Bratislava.

3.2 Doručovanie zásielok:

3.2.1 Adresy fyzických a právnických osôb s pobytom alebo sídlom v Slovenskej republike

3.2.2 Náhradné doručenie: útvary Policajného zboru – oddelenia dokladov odboru poriadkovej polície okresných riaditeľstiev Policajného zboru a ich vysunuté pracoviská, ktoré sú uvedené v elektronickom podacom hárku.

**4**. **Podmienky doručovateľských služieb**

* 1. **Popis procesov pri doručovaní zásielok**
     1. Doručovať zásielky nasledujúci pracovný deň po ich prevzatí jednotlivým príjemcom.
     2. Skontrolovať neporušenosť plomb a neporušenosť označenia prepraviek pred prevzatím prepraviek z pracoviska NPC a pred otvorením prepraviek.
     3. Potvrdiť prevzatie zásielok na doručenie v elektronickom podacom hárku a informáciu o tom okamžite zaslať cez elektronický komunikačný modul do informačného systému Ministerstva vnútra Slovenskej republiky.
     4. Informáciu o doručení zásielky príjemcovi zasielať cez elektronický komunikačný modul do informačného systému Ministerstva vnútra Slovenskej republiky v deň doručenia.
     5. Všestranne chrániť záujmy verejného obstarávateľa/objednávateľa, najmä s ohľadom na ochranu prepravy zásielok proti škodám, ktoré by mohli vzniknúť pri preprave zásielok a to najmä ich odcudzením. O strate, poškodení alebo odcudzení zásielky okamžite informovať verejného obstarávateľa/objednávateľa.
     6. Oznámiť akékoľvek nepravidelnosti, ktoré by mohli mať vplyv na dodržanie lehoty dopravy (napríklad poveternostné podmienky, dopravné nehody, neprítomnosť oprávnenej osoby, ktorá môže konať v záležitostiach odovzdávania a preberania zásielok uchádzača/poskytovateľa a pod. zabraňujúce doručeniu zásielok v dohodnutom čase) bezodkladne odboru dokladov a evidencií Prezídia Policajného zboru na tel. č. 09610 50357, fax č. 09610 59145 a pracovisku Národného personalizačného centra na tel. č. 09610 58801, fax. č. 09610 59154.
     7. Doručiť zásielky, ktoré neboli ani po opakovanom pokuse o doručenie doručené príjemcovi, po uplynutí úložnej doby na oddelenie dokladov odboru poriadkovej polície okresného riaditeľstva Policajného zboru, ktoré je uvedené v elektronickom podacom hárku. Zásielky budú počas úložnej doby, ktorá je maximálne 7 kalendárnych dní, uložené na príslušnom oblastnom uzle uchádzača/poskytovateľa pod uzáverou.
     8. Poskytnúť verejnému obstarávateľovi/objednávateľovi potrebný počet prepraviek a plomb dvoch druhov, t. j. s čiarovým kódom a bez čiarového kódu.
     9. **Zástupca uchádzača/poskytovateľa (kuriér) sa pri preberaní zásielky preukáže dokladom/potvrdením vystaveným štatutárnym zástupcom uchádzača/poskytovateľa a potvrdeným uchádzačom/poskytovateľom na meno zamestnanca preberajúceho zásielku. Zástupca verejného obstarávateľa/objednávateľa skontroluje doklad a správnosť predložených dokladov.**

**4.2 . Termín plnenia predmetu zákazky**

Dodávky budú vykonávané denne (v pracovných dňoch) podľa požiadaviek verejného obstarávateľ/objednávateľa v súlade s návrhom Zmluvy, ktorá bude výsledkom tohto verejného obstarávania.

**4.3. Zabezpečenie bezpečnosti**

Uchádzač/poskytovateľ je povinný zabezpečiť ochranu prepravovaných zásielok vhodnými obalovými materiálmi certifikovanými bezpečnostnými plombami s čiarovým kódom a bez čiarového kódu.

**4.4. Záruky**

Všestranne chrániť záujmy verejného obstarávateľa/objednávateľa, najmä s ohľadom na ochranu prepravy zásielok proti škodám, ktoré by mohli vzniknúť pri preprave zásielok a to najmä ich odcudzením. Zodpovednosť za škodu na zásielke sa riadi ustanoveniami § 622 a § 624 Obchodného zákonníka.